24.2.2022
Επίσημη Εφημερίδα της Ευρωπαϊκής Ένωσης
EL
L 45/1489 ΕΠΙΤΡΟΠΗ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 09 — ΠΕΡΙΒΑΛΛΟΝ ΚΑΙ ΔΡΑΣΗ ΓΙΑ ΤΟ ΚΛΙΜΑ (συνέχεια) PP 09 22
(συνέχεια)
PP 09 22 02
(συνέχεια) — Πάροχος ενέργειας: Ο λιμένας μπορεί να ασχολείται με τις ενεργειακές συναλλαγές και να πραγματοποιεί συναλλαγές (αγοραπωλησίες) στον τομέα της ενέργειας, όπως με τη σύναψη βραχυπρόθεσμων και μακροπρόθεσμων συμβάσεων με παραγωγούς και πλοία-πελάτες.
Αυτό μπορεί να συμβαίνει στην περίπτωση ναυλωμένων πλοίων (δεξαμενόπλοια, πλοία μεταφοράς φορτίου χύδην κ.λπ.) τα οποία μπορούν να καταπλέουν περιστασιακά σε λιμένα.
Ο διαχειριστής του πλοίου δεν υπογράφει μακροπρόθεσμη σύμβαση με πάροχο ηλεκτρικής ενέργειας, αλλά επιλέγει αντ’ αυτού να αγοράσει την ηλεκτρική ενέργεια απευθείας από τον λιμένα ή από τον προμηθευτή του λιμένα. — Παραγωγός ενέργειας: Ο λιμένας μπορεί να παράγει ενέργεια, ιδίως μέσω ανανεώσιμων πηγών ενέργειας ή μονάδων αποθήκευσης ενέργειας, με στόχο την ηλεκτροδότηση των πλοίων με αυτήν.
Δεδομένου ότι η αγορά ενέργειας είναι αποδεσμοποιημένη, αυτά τα εναλλακτικά καθεστώτα λειτουργίας δεν είναι πάντοτε συμβατά μεταξύ τους και, ως εκ τούτου, ο λιμένας θα είναι υποχρεωμένος να επιλέξει ποιο είναι το πλέον επωφελές καθεστώς σύμφωνα με το δικό του επιχειρηματικό μοντέλο.
Επί του παρόντος, η μόνη λύση είναι να αναλύσει ο λιμένας τους επιχειρηματικούς κινδύνους, να καταρτίσει κατάλληλο επιχειρηματικό σχέδιο, αλλά εντέλει να επιλέξει μία και μόνο επιλογή για την εμπορική διάρθρωση του μοντέλου τιμολόγησης με μη βέλτιστο τρόπο λειτουργίας (δηλαδή που δεν καλύπτει όλες τις περιπτώσεις).
Σε μια εποχή κατά την οποία οι ανανεώσιμες πηγές ενέργειας και η ηλεκτροδότηση από ξηράς είναι ουσιαστικά απαραίτητα μέτρα για τον οικολογικό προσανατολισμό των λιμενικών δραστηριοτήτων, και δεδομένου ότι για τον σκοπό αυτό απαιτούνται σημαντικές επενδύσεις, ένα μοντέλο τιμολόγησης που δεν είναι ευέλικτο λόγω των υφιστάμενων κανονιστικών απαιτήσεων για την ενέργεια θέτει ένα πρόσθετο εμπόδιο στην υιοθέτηση τέτοιων ωφέλιμων τεχνολογιών και δημιουργεί σημαντικό εμπόδιο στην υλοποίηση των στόχων της Πράσινης Συμφωνίας στους λιμένες και τη ναυτιλία.
Συνεπώς, πρέπει να θεσπιστεί ειδικό ρυθμιστικό πλαίσιο για τους λιμένες το οποίο να άρει τα εμπόδια αυτά και να επιτρέπει στους λιμένες (οι οποίοι είναι πιθανώς κόμβοι του δικτύου με το υψηλότερο συγκεντρωμένο εξωτερικό κόστος) να διαχειρίζονται με ευελιξία το ενεργειακό τους σύστημα.
Επιπλέον, θα δημιουργήσει ένα δίκτυο λιμένων απαλλαγμένο από εμπόδια και συμφορήσεις, ικανό να μεταφέρει απρόσκοπτα αγαθά, υπηρεσίες, κεφάλαια και ανθρώπους.
Τέλος, θα δημιουργήσει νέες εμπορικές ευκαιρίες για τις εταιρείες εκμετάλλευσης, και έτσι θα ενισχύσει την ανταγωνιστικότητα, τη βιωσιμότητα και την καλύτερη ενσωμάτωση των λιμένων στα δίκτυα μεταφορών και ενέργειας και στη διεθνή αλυσίδα αξίας.
PP 09 22 03
Δοκιμαστικό σχέδιο — Μελέτη για την παρακολούθηση υψηλού ρυθμού της Ευρωπαϊκής Πράσινης Συμφωνίας Αριθμητικά δεδομένα (Διαχωριζόμενες πιστώσεις) Πιστώσεις 2022 Αναλήψεις υποχρεώσεων
990 500
Πιστώσεις 2021
Πληρωμές
Αναλήψεις υποχρεώσεων
Εκτέλεση 2020 Πληρωμές
Αναλήψεις υποχρεώσεων
Πληρωμές
247 625
Παρατηρήσεις Η Ευρωπαϊκή Πράσινη Συμφωνία έχει θέσει φιλόδοξους στόχους για την ανάληψη δράσης από δημόσιους και ιδιωτικούς ενδιαφερόμενους φορείς για την καταπολέμηση της κλιματικής αλλαγής.
Η εφαρμογή της θα απαιτήσει πληθώρα πόρων, συμπεριλαμβανομένων βιώσιμων και αξιοποιήσιμων δεδομένων που θα επιτρέψουν στις κυβερνήσεις να προσδιορίζουν τους κινδύνους, να προσαρμόζουν την απόκριση μέσω πολιτικών και την κατανομή των πόρων και να παρακολουθούν την πρόοδο σε τοπικό, εθνικό και περιφερειακό επίπεδο.
Οι δορυφορικές εικόνες παρέχουν στους υπεύθυνους χάραξης πολιτικής μια μοναδική εικόνα της Γης και των αναγκών της.
Το πρόγραμμα Copernicus θα βρίσκεται στο επίκεντρο της στρατηγικής παρακολούθησης της Ευρωπαϊκής Πράσινης Συμφωνίας.
Επιπλέον, η Ένωση διαθέτει τις συνεισφέρουσες αποστολές Copernicus που καλύπτουν τα κενά όσον αφορά την απαίτηση για υψηλή ευκρίνεια και υψηλή κάλυψη περιοχών που είναι αναγκαίες για την ανάπτυξη πολιτικών για το περιβάλλον και το κλίμα.
Θα εξεταστεί η αξιοποίηση συνεισφερουσών αποστολών με ικανότητα παρακολούθησης εάν απαιτείται υψηλότερος χρονικός ρυθμός ή υψηλότερη χωρική ανάλυση, ώστε να ενισχυθούν οι ικανότητες παρακολούθησης των αποστολών Sentinel.